cyanic-selkie/wikianc huggingface dataset:
بيل كلينطون
بيل كلينطون (بلينݣليزية: Bill Clinton)، اللي سميتو لأصلية ويليام جيفيرسون كلينطون (تولد ف 19 غشت 1946 ف أركانساس)، هو محامي وسياسي ميريكاني. كان هو الرئيس تنين وربعين ديال لميريكان، و حكم فيها من 1993 حتال 2001. كلينطون عضو د لحزب الديموقراطي، و كان هو لحاكم د أركانساس من 1979 ل 1981، و من 1983 ل 1992. هو تالت أصغر رئيس ف التاريخ د ميريكان (ولاّ رئيس ف 47 عام).
بيل كلينطون مجوج مع هيلاري كلينطون، اللي تا هي سياسية. كانت سيناطورة من 2001 ل 2009، وزيرة د لخارجية من 2009 ل 2013، و ترشحات للرئاسة ف 2016، ولكن خسرات مع دونالد طرامپ.
لمزاود
link=https://commons.wikimedia.org/wiki/Category:Bill_Clinton?uselang=ary|20x20px تقدر تزيد شوف بزاف د تّصاور و لمعلومات ديال بيل كلينطون ف ويكيميديا كومنز.
ساتورن
ساتورن أولا زُحل (الرمز: 16px|♄) هو لكوكب سّادس من شّمش وتاني أكبر واحد ف لمجموعة شّمسية. هو عملاق غازي ولمعدّل ديال شّعاع ديالو تسعود لمرات شّعاع ديال لأرض. عندو غي تّمن ديال لمعدل ديال لكتافة ديال لأرض، بلحاق، بسباب لحجم ديالو، ساتورن عندو 95 مرّة لكتلة د لأرض. ساتورن مسمي علا رّب رّوماني ديال ثّروة ولفلاحة. رّمز لفلكي ديالو (♄) جاي من لمنجل ديال رّب.
سّاطيليطات طّبيعية
بديل=|تصغير|مونطاج ديال ساتورن و [[قمر طبيعي|لأقمار لأساسية ديالو (ديون و تيثيس و ميماس و أونسيلادوس و رييا و تايتن، لاپيتوس ماباينش).]]
محاميد لغزلان
محاميد لغزلان جماعة ترابية قروية من بين 5 دلجماعات قروية لي تابعين ل دائرة زاݣورة ولي هوم: فزواطة، كتاوة، ،امحاميد الغزلان، تاݣونيت، تامݣروت ولي هي براسها تابعة لإقليم/عمالة زاݣورة، جهة درعة تافيلالت، ؤكان تيسكنها على حساب لإحصا لعام 2014. لي دارت لمندوبية السامية دالتخطيط فعام 2014، 7.590 واحد، وتيعيشو ف1.052 فاميلة. كيف مبينين فلجدول لي لتحت: ومحاميد لغزلان لجماعة لقروية عندها هاد لي كوردوني لجغرافية: خط لعرض 29.8273241 دوݣري و خط الطول -5.7238432 دوݣري. ولكود بوسطال ديالها هو: 47402. والطريق الرئيسية لي تتوصل ليها او تدوز عل محاميد لغزلان هي الطريق لوطنية رقم تسعود N9 ولي هيا لحدادة لجنوبية دالطريق لوطنية رقم 9 ولي تتربطها بمدينة لمحمدية فشمال لغربي دلمغرب.
== دواور ومشيخات جماعة محاميد لغزلان ==
موقع جماعة محاميد لغزلان
وجماعة محاميد لغزلان، تيحدها من الشمال جماعة تاگونيت ومن الشرق دزاير ومن لجنوب دزاير تاني ومن لغرب جماعة الوݣوم ب اقليم طاطا بجهة سوس ماسة. تصغير ومحاميد لغزلان تتبعد عل قصر بونو ب 5.9 كلم وعل مدينة زاݣورة لعاصمة دلاقليم لي تابعة ليه ب 103 كلم وعل الطلحة ب 2.9 كلم وعل زاوية سيدي صالح ب 36.5 كلم وعل تاݣونيت ب 29.8 كلم ومركز لجماعة تيبعد عل لحدادة مع دزاير ب 49 كلم. فلوقت لي لجغرافية دلجماعة محادة مع الدزاير.
مناخ محاميد لغزلان
تصغير ومناخ محاميد لغزلن صحراوي ناشف. اقل معدل حرارة تيكون فيناير فحدود 12 دوگري سي. هاد لحرارة لي تتوصل تا ل 45 دوگري سي فالصيف وبلخصوص فشهر ستة و سبعة. الصورة، لي فالجنب تتعطيك معدل لحرارة وتاغيور ديالها اقل واعلا درجة عل حساب كل نهار عل طول لعام ممن شهر واحد لشهر 12.
لوغة
تصغير|رسمة د لحيط ف [[تيوتيهواكان، لمكسيك، كاترجع ل لقرن 2، و كاتمتل راجل كيهضر]] اللوغة هي واحد الوسيلة صاوبها الإنسان باش يتواصل مع بعضو لي ف لعادة كاتكون ب الصوت ؤلا لكتابة، ولاكين تقدر تكون تا ب لإيمائات و لإشارات (لوغة د لإشارات).
الشلالات
شّلالات جماعة ترابية قروية كاينة ف إقليم/عمالة لمحمدية، جهة دّار لبيضا سطات، ساكنين فيها 53385 واحد، على حسب لإحصاء لعام 2014.
هوكايدو
تصغير|راية عمالة هوكايدو تصغير|خريطة هوكّايدو هوكّايدو (ب جاپونية:北海道,hokːaidoː)، وكاتعني "الطريق ديال بحر الشمال"، و كانت كاتسمى زمان اِزو ولّا ييزو، هي الجزيرة الشمالية ما بين الجزاير الربعة الكبار ديال جاپون، و رسميًا، هوكايدو كاتشكل فنفس الوقت عمالة و جهة، عاصمتها هي مدينة صاپّورو، و فالجزيرة عايشين بعض الناس من الآينو، اللي هما السكان اللولين ديال كتيرة جزاير جاپون.
تضاريس
تصغير|جبل يوطي هوكايدو كاينة فالشمال ديال الجبّان، قريبة من سيبيريا، و ضاير بها البحر الهادي من الشرق و بحر الجبّان من الغرب و بحر اوخوتسك من الشمال، ومفارقة مع جزيرة هونشو بالبوغاز ديال تسوݣارو.
71% من الجزيرة عامر غيب، و 16% اراضي فلاحية.
عمالة هوكايدو داخلة فيها بزاف ديال الجزاير آخرى بحال ريشيري و اوكوشيري و ريبون.
جو
هوكايدو معروفة بصيافها الباردين و الجافّين (حاجة اللي كاتخلّي بزاف ديال السياح يزورو) و شتاواتها الصعاب، الحرارة المتوسطة فشهر غشت كاتكون فجوايه 22 °C ، و فشهر يناير كاتكون ما بين -4 °C  و -12 °C،على حساب خط العرض و العلو ديال كل بلاصة.
الجزيرة فيها شلا رعدات دياول التلج اللي كايجيو من سيبيريا.
تاريخ
هوكايدو فلاصل كانت ارض شعب الاينو ، و لدابا مازلنا نقدرو نلقاو الاتر ديال لغتهم فسميّات بعض البلايص فالجزيرة، و بزاف ديال المدن، و فشلا انواع ديال الشجر و الحيوان ( بحال يزوماتسو، واللي كاتعني تايدا "الصنوبر" ديال هوكايدو).
تقسيم اِداري
هوكايدو هي فنفس الوقت عمالة (هوكايدو) و جهة جبّانية (هوكايدوكين؛ واخا هاد اللقب قليل اِلا تستعمل، و كايتستعمل غير فاش المفارقة كاتكون ضرورية). عاصمة العمالة هي مدينة صاپورو.
اهم مدن فالعمالة هما صاپورو و هاكوداتي و اَساهيكاوا.
اقتصاد
واخا كاينة شوية ديال الصناعة (الكاغيط، البيرّة، الماكلة)، كتيرة الصنايع كاينة فالمجال ديال السرابس(الخدمات). السياحة مهمة بزاف للعمالة و بالخصوص فالصيف اللي كايكون فيه الحال بارد، عكس الجزاير اللاخرى اللي كاتكون سخونة.
فلاحة
هوكايدو هي العمالة اللي عندها اكتر غلّات ديال الفلاحة فالجبّان ، وبالخصوص الروز و الحوت. كتيرت المجال ديال الفلاحة متطور بزاف: تربية البهايم، الزرع، الصيد. الربُع ديال الارض المحروتة فالبلاد كاينا فهاد العمالة. اهم الغلّات هما: القمح (65%)، باطاطا (79.5%)، الباربا (100%).
سياحة
بلاصة السياحة مهمة فاقتصاد ديال جزيرة هوكايدو. عام 2014، جا للجبّان كتر من 13 مليون سايح برّاني، و هاد العدد كايتزاد عام على عام، كتيرة هاد السياح اصلهم من آسيا، و بالخصوص من الشينوا، طايوان، و كوريا الجنوبية.
تقافة
عيد التلج ديال صاپورو (النحت على التلج).
مسابقات على العودان.
منازه وطنية:
ولقاضي
ولقاضي جماعة ترابية قروية كاينة في إقليم تارودانت، جهة سوس ماسة، ساكنين فيها 2074 نسمة، على حسب الإحصاء العام 2014.
ميسيسيپي
ميسيسيپي (بلينݣليزية: Mississippi) هي ولاية جات ف لجنوب د لميريكان، ما بين لواد د لميسيسيپي و لخليج د لمكسيك. تاتحدّها من الشمال تينيسي، من الشرق ألاباما، من لجنوب لخليج د لمكسيك، من لجنوب لغربي لويزيانا، و من الشمال لغربي أركانساس. هي لولاية رقم 32 ف لكبر، و رقم 34 من جيهت عدد السكان. لعاصمة ديالها و أكبر مدينة فيها هي جاكسون.
دخلات ميسيسيپي للميريكان ف 10 دجنبر 1817، ولكن خرجات منها ف 23 مارس 1861، ف وقت لحرب لأهلية، حيت كانت باغا تخلي لعبودية فيها. من مورا ما خسرات لحرب، رجعات ميسيسيپي عاود للميريكان ف 23 فبراير 1870.
إقليم أوسرد
إقليم أوسرد (بلأمازيغية: ⵜⴰⵎⵏⴱⴰⴹⵜ ⵏ ⴰⵡⵙⴻⵔⴷ، بالنݣليزية: Aousserd Province) هو إقليم من لأقاليم التنين وستين اللي كاينين فلمغريب من مورا التقسيم اللي تدار ف2015. هاد لإقليم كاين ف جيهة الداخلة وادي الذهب ولعاصيمة ديالو هي أوسرد. كاينين جماعات حضرية بحال لݣويرة وجماعات قروية بحال أوسرد وتيشلا. عدد السكان ديال لإقليم على حساب لإحصاء ديال 2014 هو 16,190 مفرقين على 776 فاميلة ، ولميساحة ديالو هي 65,917 كم².
لجامعة د شيراز
يسار|تصغير|<P ALIGN=center>اللوݣو د لجامعة د شيراز. يسار|تصغير|<P ALIGN=center>لكامپوس د لجامعة. لجامعة د شيراز (بلفارسية: دانشݣاه شیراز) هي أكبر جامعة فلمدينة د شيراز فإيران. تأسسات ف 1946, وكانت سميتها ديك الساعة جامعة پهلڤي على سميًت الشاه اللي كان حاكم إيران ديك لوقيتة.
إقليم أوسرد
التقسيم والسكان ديال لإقليم
فإقليم أوسرد كاينة جماعة ترابية حضرية وحدة و5 ديال لجماعات لقروية.
سلوى الشودري
سلوى الشودري (15 يونيو 1967، تطوان - ) هي مغنية مغريبية عندها تخصّوص ديال لفن لعربي لقديم. قرات فلكونصيرڤاطوارات دالرباط وتطوان، قبل ماتولّي أستادة فنفس لمعهد اللي تابع لويزارة التقافة. عندها ماستر فلأدب لمغريبي فلعصر لعلوي من لجاميعة عبد المالك السعدي.
إسحاق داود عبو
إسحاق داڤيد عبو ؤلا إسحاق بنعبو (مزيود ف 29 ماي 1887 ف كازا، مات ف 22 فبراير 1962 ف نفس لمدينة) كان توارخي ؤ كاتب مغريبي. إسحاق بنعبو كان رائيس د جّماعة د ليهود ف رّباط ؤ موراها ف كازا، ؤ حتا ديال لمجلس سّتيشاري ليهودي د لمغريب. كان عضو ف لمجلس لبلدي د رّباط، ؤ سيكريتير ديال غرفة تّيجارة د رّباط. على لمستوى دّولي كان نايب د رّائيس ديال لجمعية لعامة د صّهاينة، ؤ نايب مرسول ل دّورة 23 ديال لمؤتمر صّهيوني لعالمي لي داز ف لقدس ف 1951.
لأعمال
هاد لكتاب تطرجم من طاراف حاييم نحماني ل دّاريجة ليهودية:
بحر ؤخوتسك
تصغير|بحر ؤخوتسك بحر ؤخوتسك (بالروسية: Охо́тское мо́ре ؤخوتسكويي موري، ب جاپونية: オホツク海 ؤهوتسكو كاي)؛ هو بحر تانوي ديال لمحيط لمهدن. كاين بين شبه جزيرة كامتشاتكا ديال روسيا من شّرق، ؤ جزاير كوريل من لجنوب شّرقي، ؤ جزيرة هوكايدو ديال جّاپون من لجنوب، ؤ جزيرة ساخالين من لغرب، ؤ واحد طّرف من سّاحل ديال سيبيريا من لغرب ؤ شّمال.
لقنت شّمال شّرقي كاين فيه خليج شيليخوف، لبحر خدا سميتو من مدينة ؤخوتسك، لي هي أبعد مدينة روسية ف شّرق لأقصى.
1650
1650 هوّا عام ف تّقويم لڭريڭوري بدا نهار سبت ؤ سالا نهار سبت. هوّا لعام نمرة 1650 ف لإيرا لعامة ؤ لفترة د بعد لميلاد، نمرة 50 ف لقرن 17، ؤ نمرة 1 ف لعقد ديال عوام 1650.
1650 كيوافق 1059-1061 ف تّقويم لهيجري ؤ 2600 ف تّقويم لأمازيغي ؤ 11650 ف تّقويم لهولوسيني.
أليف ساتار
أليف علي بن محد ساتار هو موغني و مومتيل ماليزي.
ويرݣان
ويرݣان جماعة ترابية قروية كاينة ف إقليم الحوز، جهة مراكش آسفي، ساكنين فيها 7727 واحد، على حسب لإحصاء لعام 2014.
الشراط
الشرّاط (ⵛⵔⴰⵟ)، معروفة تا بواد الشراط، هي جماعة ترابية مغربية كاينة فإقليم بنسليمان، جهة دار البيضا سطات. عدد ناس لي عايشين فيها على حساب لإحصاء ديال 2014 هو 9754 نسمة.
التاريخ
تشهرات جماعة شراط أول مرة عام 1962، فاش تعرض فيها سياسي لمغربي المهدي بن بركة لمحاول اغتيال، أو رجعات تشهرات مرة أخرى فاش ماتو فيها جوج سياسيين مغاربة، أحمد الزايدي لي مات غارق تحت لقنطرة ديال تران بجماعة الشراط عام 2014، أو تبعاتو بعد أيام لموت ديال سياسي لمغربي عبد الله باها بعد ما ضربو تران فوق نفس لقنطرة وعام 2015، غرق فهاد لجماعة 6 ديال لوليدات دفعة واحدة.
عام 2022، وزارة داخلية قررات توقف رئيس جماعة شراط سعيد الزايدي من خدمتو بتهمة لابتزاز ورشوة.
الجغرافيا
جماعة الشراط كاينة فإقليم بنسليمان جهة الدار البيضاء سطات، وهي جماعة ساحلية تاطل على لمحيط لأطلسي، بضبط هضبة شاوية سفلى. هاد الجماعة مشهورة بواد شراط لي تايقطعها، أو كاتعتابر من من أغنى لجماعات فلمغريب، حيت فيها نشاط عقاري كبير تايبان فلإقامات سّكنية جديدة لي كايتبناو، أو سياحة شاطئية، أو لفلاحة. هاد لجماعة كاتعتابر من لأشهر فلمغريب فلإنتاج ديال لعنب دلماكلة، أو تايدار فيها كل عام مهرجان ديال لعنب.
پلاج دشراط
وصلة=https://ar.wikipedia.org/wiki/%D9%85%D9%84%D9%81:%D8%B4%D8%A7%D8%A6%D8%B7_%D8%AC%D9%85%D8%A7%D8%B9%D8%A9_%D8%A7%D9%84%D8%B4%D8%B1%D8%A7%D8%B7_-_Cherrat_beach.jpg|تصغير|316x316بك|جزء من پلاج الشراط من واد بوزنيقة پلاج دواد الشراط هو واحد من شواطئ 26 فلجيهة ديال دار البيضا سطات، بعيد ب 52.3 كم على مدينة الدار لبيضا. فمنطقة شبه حضرية، بعيدة على مركز مدينة بوزنيقة ب 6 كيلوميترات، وهو پلاج درملة، أو بلاصة مزيانة لتبحار فصيف. كاين فپلاج شراط تجهيزات مختلفة من باراسولات أو قهاوي وخدمات، كيف ما فيه مركب سياحي مهجور. كايتعتابر هاد لبلاج بلاصة مزيانة لرياضة سورف وصيد بلقصبة، وكاينة فيه تجزئات ديال لفيلات وسكن راقي.
مصامدا
لمصامدا ولا إمصمودن واحد لقبيلة أمازيغية كبيرة فرع من لبرانصا و كاينة معا زناتيين و صناهجا وهوارة، لمصامدا بلعكس ديال دوك جوج لقبايل لخرين ماتشتتوش بزاف فشمال إفريقيا و تكونصونطراو بواحد لمانيرة خاصة فلمغريب لأقصى (لمغريب ديال دابا) سيرتو فلغرب ديالو، تما كايضومينيو السواحل دلمحيط التيلاسي (بحال سهول ديال تامسنا اللي غادة من من سلا و أزمور حتال آسفي) و جبال دلأطلس لكبير (جبل درن)، بلاد سوس ؤحتا واحد الطرف من الريف لغربي لمعروف بجبالة ؤلا جبال غمارة. التواسع ديال لموحدين خلات بزاف منهوم و شوف ݣاع فاميلات كاملة باش يتانسطالاو بعيد على لبلاد لاصيلي ديالهوم و بلخصوص سكنو إيفريقية (تونس ديال دابا) وكانو بعضين منهوم حتا فلأندلوس. هوما دارو تلاتة ديال لملايك: لبورغواطيين و لموحدين ؤ لحفصيين.
لأصل د سمية
رد لبال: تاشلحيت غالبا كاتحول الصاد لزاي بحال، الصلا غاتولي تازاليت، داكشي علاش كانلقاو مصمودي هيا سمية عربية ل أمزمودي.
التقسيم
على حساب التقسيم ديال كولان Colin، قسم القبايل لمصمودية لتلاتة:
-جماعة ديال مصمودة الشامالية غادية من لبحر لمتوسط حتال واد سبو وهوما اللي معروفين بغمارة.
-جماعة ديال مصمودة الوسطانية غادية من واد سبو حتال واد مّربيع وهوما برغواطة.
لقبايل لمصمودية
فالصراحة، ماشي هادو ݣاع لقبايل لمصمودية مول النص نسا مادكر شلا قبايل خرين ومن بينهوم "هرغة" و "مسكالة" لقبايل اللي جا منهوم لمهدي بن تومرت و نسا حتا "غمارة" واحد لقبيلة جبلية كبيرة و مشهورة فالريف لغربي شادين من جوايه ديال أنفا (كازا فلقديم) حتال جوايه نكور واللي حتاهوما مصامدا واخا دابا لغالبية فيهوم تعربو أما لبعض لاخور كايدويو بتاغماريت و اللي عندها واحد لقرب لتاشلحيت ؤ زيد و زيد. خلاص، وعلى مادكر مول لكتاب ديال "مفاخر البربر" براصو، هوما قبايل كتار بزاف و مكايتحصاوش ؤ بلادهوم مجموعة كتر ماهيا مفرقة.
لوغة
كاينين جوج لوغات مصمودية دابا اللي بقاو وهوما تاشلحيت ؤ تاغماريت وحدة مبين اللوغات لأمازيغية واللي تابعة لّفرع الشمالي فلأطلس اللي كاينين فالريف، واحد لعداد كبير دلمصامدا اللوغة اللولة ديالهوم دابا هيّا الداريجة.
تامصموديت كاتّعتابر بحال تاشلحيت لقديمة، يعني اللي كايهضر بتاشلحيت غايݣد يفهمها ولايني فيها شي كلمات تنساو ؤ مابقاوش كايداولو دابا، هاد اللوغة غاتعرف زمان الدهبي ديالها فلوقيتة دلموحدين معا لمهدي بن تومرت كانت لوغة دلعيلم ديك ساع و بلخصوص فالضومين ديال لبوطانيك و دلبهايم وهادشي غايشيّر ليه إبن لبيطار ، ماشي غير هادشي كاين حݣا واحد لمخطوط كايرجع لقرن 12م كايتسما ب" لكتاب دسميات" وهوا واحد ديكسيونير عربو-أمازيغي كتبها واحد لجازايري سميتو بن-تونارت (1085-1172) كانو كايخدموه لقضا كيف مرجيع باش يزممو لعقود و كانو كايخدموه حتا الطبا و لفرماسيانا و السحارا ديال ديك الساع، هاد لكتاب مكتوب بتامصموديت و شي كليمات فيه كايتدواو دابا غير فتاقبايليت و ديال الشاوية فلجازاير. هادشي كايوري باللي تامصموديت فلعهد دلموحدين كانت هيا اللي رايجة فلمغريب لبعيد.
شي كلمات مدكورين فلمخطوط
لمخطوط ديال عبد الله محمد بن جعفر لقايسي اللي مكنّي ب "بن تونارت" ترجم فيه شلا كلمات من لمصمودية للعربية لفصحى ، و ندكرو كيف متال:
لقران لبرغواطي
لمصامدا ديال برغواطة اللي كانو فتامسنا. من بورݣراݣ حتال أم الربيع ؤ من سلا حتال آسفي مادخلوش ل إسلام بديك سّهولة ولايني دارو نبي ؤ ديانة ديالهوم ؤ سميتها ل"برغواطية" و اللي كايعبدو فيها الرب "أكوش ؤلا ياكوش". و قايدهوم كان هوا صالح بن طريف واللي شعلها حروب ضد لمسلمين لفاتحين و حفيدو يونس كان هوا اللي نشر هاد الديانة وقال فيها باللي صالح تدكر فلقران دلمسلمين و برر تانبيّيت ديال جدو ، وقال باللي "الرسول محمد معا هوا عربي و كايهضر لعربية مايمكنش يدوز الديانة ديالو للأمازيغ، هاد لخدمة غايديرها النبي صالح اللي كايهضر بلسانهوم" وكان كايستادل بالآية 14 من سورة إبراهيم: "وما أرسلنا من رسول إلا بلسان قومه"، هادشي اللي خلاه يدير واحد لقران بلمصمودية اللي على حساب توارخيا كانو فيه تمانين سورة. هادشي غايخليه مكروه من لعرب ؤ حتا من لمرابطيا اللي غايفضيو معا ديانتو والارباما هادا كان سباب تاريخي علاش ݣاع الناس ديال تامسنا تعربو كاملين دابا واخا تعربو ولايني حافضو على لسانهوم لمصمودي وهادشي كايبان مزيان فالداريجة و اللكنة الداريجية لمتميزة اللي كايتهضر بيها مابين سلا ؤ آسفي.
لغماريين
هوما تسعود دلقبايل فالشامال دلمغريب على لبحر المتوسط وبضبط فالريف لغربي و جوج منهوم صافي اللي باقيين كايدويو بلمصمودية ، كايروج باللي لاصل دسمية جاي من "إمغارن" وتقلبات لميم معا لغين ؤ ولات "إغمارن" و كاين اللي كايقول بلي جات من لعربية من لفعل ديال "غمر" يعني بالدارجية "عمّر/فزݣ". على حساب لكتاب ديال "معجم البلدان" ديال ياقوت الحماوي واللي تكتب فلقرن تلطاش كايقول باللي لغرب دلمغريب اللي كايطل على لمحيط التيلاسي كان سميتو "سوس" و قسمو على جوج : "سوس لأدنى" ولعاصمة ديالو هيا طنجة و "سوس لأقصى" اللي بعيد عليها بشهراين دلمسير و مورا هاد سوس لأقصى كاين لبحر دالرمل و مامعروفش شنو كاين فلجنوب ديالو (كايقصد الصحرا). مابعيدش باللي هادشي يقدر يعطي لفرضية ديال فواحد لوقت قديم و قبل من دخول دلعرب كان جبالة و تامسنا و سوس "لأقصى" (يعني لقنت الشّمال-لغربي دلمغريب) كايدويو تقريبا نفس اللهجة و اللي هيا لمصمودية.
تأتير ديالهوم برا دلمغريب
بن تومرت فاش دار الدولة الموحدية كان لمقصود ديالها ماشي غير ديني ولايني حتا قبايلي، وعلى هادشي دار واحد السلّوم دلحكام دقيق بزاف واللي كايخلي لقياد دلقبايل لمصمودية من غير واحد الزناتي سميتو عبد لمومن واللي غايجي موراه هوما اللي كانو شادين لحكام و تجمعو فواحد لمجلس اللي كايتسما "لمجلس دلعشرة" (بلفرانساوية: conseil des dix) وهيا اللي كانت لهيكل و لقوام دليدارة لموحيدية و عاد تدار واحد لمجلس د "لخمسين" واللي كايجمع فيه لعيان من ݣاع ليمبراطورية ديالو سيرتو من لقبايل لمصمودية بحال هرغة، أهل تينمل، هنتاتة، ݣدميوة، هسكورة وزيد ؤزيد... ، هادشي الللي غايخلي التأتير لمصمودي يوصل للأندالوس و حتا تونس اللي حكم فيها "أبو حفص لهنتاتي" عشير بن تومرت و هوا من لقبيلة ديال هنتاتة فسوس و كاين ݣاع واحد الجامع قديم فلعهد دلحفصيين فتونس لعاصيمة سميتو "جامع لهنتاتي" ومنسوب لهاد لقبيلة. تصغير|جامع لهنتاتي فلعاصيمة ديال تونسكاينين شلا قبايل مصمودية سكنو لأندالوس، ولايني الشمال ديال لأندالوس كان كاملو تقريبا حاكمين فيه طواسل مصمودية(سوس،غمارة و برغواطة) وسكنو سيرتو الشمال دلبرطقيز بينما فلجانوب الشرقي كانو حاكمينو زناتا بالدرجة اللولة.
فلكناش ديال بن خلدون "المقدمة"
" طرجامة: "أمّا لمصامدة هوما ولاد مصمود ولد يونس ولد بربر وهوما اللي فيهوم لقبايل لكتار، اللي مابينهوم برغواطة وغمارة وولاد جبل درن، ومازال كايسكنو فلمغريب لبعيد من شحال هادا. وكانو برغواطة هوما اللي شادّين لإسلام اللوالة، من بعد داز هاد لفضل لولاد جبل درن لدابا."
وزاد: "فالمصامدة هم أهل الجبال بالمغرب الأقصى إلّا قليلا منها وغيرهم في البسائط." طرجامة: "لمصامدة هوما صحاب اللي كايسكنو الجبولة ليوما من غير واحد الشوية منهوم فالسهول."
وكان ݣال على بورغواطة باللي: "وهم الجيل الأوّل منهم، كان لهم في صدر الإسلام التقدّم والكثرة وكانوا شعوبا كثيرة مفترقين، وكانت مواطنهم خصوصا من بين المصامدة في بسائط تامسنا وريف البحر المحيط من سلا وأزمور وأنقى وأسقى."
طرجامة: "وهما اللوالة من هاد لمصامدة، كان عندهوم لإسلام شي حاجة كبيرة وكانو كتار ساكنين فالسهول ديال تامسنا وبرّا لمداين د لمحيط التيلاسي من سلا وأزمور ؤ سير جبد."على الناس ديال جبال درن (لأطلس لكبير): "يعمرها من قبائل المصامدة أمم لا يحصيهم إلّا خالقهم، قد اتخذوا المعاقل والحصون وشيّدوا المباني والقصور واستغنوا بقطرهم عن سائر أقطار العالم، فرحل إليهم التجر من الآفاق، واختلفت إليهم أهل النواحي والأمصار، ولم يزالوا مذ أوّل الإسلام وما قبله معتمرين بتلك الجبال قد أوطنوا منها أقاليم تعدّدت فيها الممالك والعمالات بتعدد شعوبهم وقبائلهم، وافترقت أسماؤها بافتراق أجيالهم."على الناس ديال جبال درن (لأطلس لكبير): "يعمرها من قبائل المصامدة أمم لا يحصيهم إلّا خالقهم، قد اتخذوا المعاقل والحصون وشيّدوا المباني والقصور واستغنوا بقطرهم عن سائر أقطار العالم، فرحل إليهم التجر من الآفاق، واختلفت إليهم أهل النواحي والأمصار، ولم يزالوا مذ أوّل الإسلام وما قبله معتمرين بتلك الجبال قد أوطنوا منها أقاليم تعدّدت فيها الممالك والعمالات بتعدد شعوبهم وقبائلهم، وافترقت أسماؤها بافتراق أجيالهم."
على الناس ديال جبال درن (لأطلس لكبير): "يعمرها من قبائل المصامدة أمم لا يحصيهم إلّا خالقهم، قد اتخذوا المعاقل والحصون وشيّدوا المباني والقصور واستغنوا بقطرهم عن سائر أقطار العالم، فرحل إليهم التجر من الآفاق، واختلفت إليهم أهل النواحي والأمصار، ولم يزالوا مذ أوّل الإسلام وما قبله معتمرين بتلك الجبال قد أوطنوا منها أقاليم تعدّدت فيها الممالك والعمالات بتعدد شعوبهم وقبائلهم، وافترقت أسماؤها بافتراق أجيالهم."
طرجامة: "فيها (جبال درن) بزاف دلبشري ما يحسبهوم غير اللي خلقهوم، بناو ديور و سوار وقلاع (إݣودار) وبناو قصور ؤ كانو قادرين يعيشو معزولين بلا مايحتاجو لباقي دلعالام حيت خيراتهوم كافيينهوم. جاو ليهوم التجار من شلّا بلايص، وكانو من لبدية ديال إسلامهوم وقبل منو ݣاع ساكنين فدوك الجبولا ودارو بزاف د لملايك تمّا،ؤ شحال ما هزاتهوم لرض حيتاش كتار وتفرقات سمياتهوم فاش تفرقات لقبايل والدواور ديالهوم."
تامݣروت
تامݣروت جماعة ترابية قروية كاينة ف إقليم/عمالة زاݣورة، جهة درعا تافيلالت، ساكنين فيها 21574 واحد، على حسب لإحصاء لعام 2014.
الجبيلات
الجبيلات جماعة ترابية قروية كاينة ف إقليم الرحامنة، جهة مراكش آسفي، ساكنين فيها 11234 واحد، على حسب لإحصاء لعام 2014.
هيرومو أراكاوا
هيرومو أراكاوا ( بجاپونية:荒川・弘)، هي كاتيبة ؤ رسّامة ديال لمانݣا، تزادت نهار 8 ماي 1973 ف مدينة ماكوبيتسو ف ڭزيرة هوكّايدو ف جاپون. تعرفات ب مانݣا "الخيميائي الهنداوي" لي تشهر ف لعالم، و تدار ليه جوج أنيميات.
== كنانشها ==
لوغة د لبلاد
تصغير|[[لوڭو|لّوڭو ديال لإدارة لفيديرالية د سويسرا ب 4 د لّوغات وطنية]] لّوغة د لبلاد، ؤلّا لّوغة لوطنية، هي واحد لّوغة (ولّا فرع د شي لوغة، بحال لهجة) لّي عندها علاقة مع شي بلاد، إمّا بعتيراف لقانون ولّا معمول بيها. ؤ ما واصلاش لـ نّيڤو د تّرسيم. لّوغة (ولّا لّوغات) لّي هي لّوغة د لأم د نّاس ف شي بلاد كاتكون يا إمّا رسمية ولّا محسوبة ف تّشريع لغة وطنية د لبلاد.
لّغات د لبلاد مدكورين ف شي 150 دوستور.
1659
1659 هوّا عام ف تّقويم لڭريڭوري بدا نهار لاربع ؤ سالا نهار لاربع. هوّا لعام نمرة 1659 ف لإيرا لعامة ؤ لفترة د بعد لميلاد، نمرة 59 ف لقرن 17، ؤ نمرة 10 ف لعقد ديال عوام 1650.
1659 كيوافق 1069-1070 ف تّقويم لهيجري ؤ 2609 ف تّقويم لأمازيغي ؤ 11659 ف تّقويم لهولوسيني.
عين اللوح
عين لّوح جماعة ترابية قروية كاينة ف إقليم/عمالة إيفران، جهة فاس مكناس، ساكنين فيها 9666 واحد، على حسب لإحصاء لعام 2014.
ميكائيل
تصغير|يسار ميكائيل ولا ميكال هو ملاك من لملائكة تدكر ف لقرآن و لحديث وهو مللك من لملائكة لعظام وهو موكل بشتا و نبات و عندو بلاصة عند الله
تاݣونيت
تاݣونيت جماعة ترابية قروية جات فدائرة زاݣورة ف إقليم/عمالة زاݣورة، جهة درعة تافيلالت، وكان لعدد دناس لي ساكنين فبها 17.103 فرد منهوم 2 برانيين وتيعيشو ف 2.262 فاميلة. هادشي عل حساب لإحصا لعام 2014. لي دارت لمندوبية السامية دالتخطيط كيف مبينين فلجدول لي لتحت. وتاݣونيت لجماعة لقروية تتكون من 32 دوار موزعين عل 6 دلمشيخات. وتاݣونيت جات عل الطريق لوطنية رقم تسعود N9.، لي تتربط مابين مدينة لمحمدية فالشمال لغربي وجماعة محاميد لغزلان فلجنوب الشرقي. والكود بوسطال دجماعة تاݣونيت هو: 47552 '''. ولي كوردوني لجغرافية بجماعة تاكونيت هي: خط لعرض 29.9783046 دوݣري وخط الطول -5.5830318 دوݣري.'''
موفع تاݣونيت عل لخريطة
تصغير تاݣونيت لجماعة لقروية، تيحدها من الشمال، حماعة فزواطة وجماعة ترنانة وجماعة ابليدة ومن الشرق جماعة كناوة ومن الجنوب جماعة محاميد لغزلان ومن الغرب جماعة الوݣوم ب اقليم طاطا لي تابع لجهة سوس ماسة. وتاݣونيت تتبعد عل قصر النصرات ب 9.4 كلم وعل لمحاميد ب 29.8 كلم وعل مدينة زاݣورة ب 69.2 كلم وعل تامݣروت ب 48.8 كلم.
إيفران
إفران، (بالأمازيغية: ⵉⴼⵔⴰⵏ) مدينة مغربية وجماعة ترابية حضرية ف الأطلس المتوسط، كاينة فإقليم إفران، جهة فاس مكناس، أو تايعيش فيها 659 14 بنادم حسب الإحصاء العام للسكان والسكنى لسنة 2014. هي مدينة كاينة فالجبل على ارتفاع 1600 متر على لبحر، لمساحة ديالها 3573 كم². كاتميز بمناخ بارد، أو الشتاء والثلج فالفصل دالشتاء، او جو معتادل فالصيف والربيع. هي مدينة سياحية بلفضل ديال الطبيعة ديالها، أو كاتصنف على حساب الدراسات من أكثر المدن المغربية والعالمية فالنقاوة. تاتميز هاد لمدينة بلبني لأوروبي ديالها لي خلاوه لفرانسيس، أو لي مزال لمدينة كاتحافظ عليه بعناية، الشي لي تايخليها كاتشبه لمدون ديال أروبا.
التقسيم لإداري
إفران جماعة ترابية حضرية كاينة ف إقليم إيفران، جهة فاس مكناس.
إقليم وادي الذهب
إقليم وادي الذهب (بلأمازيغية: ⵜⴰⵎⵏⴱⴰⴹⵜ ⵏ ⴰⵙⵉⴼ ⵏ ⵡⵓⵔⵄ، بالنݣليزية: Oued Eddahab Province) هو إقليم من لأقاليم التنين وستين اللي كاينين فلمغريب من مورا التقسيم اللي تدار ف2015. هاد لإقليم كاين ف جيهة الداخلة وادي الذهب ولعاصيمة ديالو هي الداخلة. كاينين جماعات حضرية بحال الداخلة وجماعات قروية بحال لعرݣوب وإيمليلي وأم ضرايݣا. عدد السكان ديال لإقليم على حساب لإحصاء ديال 2014 هو 126,765 مفرقين على 28,609 فاميلة ، ولميساحة ديالو هي 76,948 كم².
التقسيم والسكان ديال لإقليم
فإقليم وادي الذهب كاينة جماعة ترابية حضرية وحدة و6 ديال لجماعات لقروية.
الجديدة
300px|تصغير|يسار|الجديدة تصغير|يسار|300px|<P ALIGN=center>لقلعة لبرتغالية د جّديدة الجديدة واحد لمدينة و جماعة ترابية حضرية مغربية ف إقليم/عمالة جّديدة، جهة دّار لبيضا سطات. الجديدة جات تقريبا على مسافة 100 كلم فالجنوب د الدار بيضا، و عاطية على لمحيط لاطلسي. تيسكنو فالجديدة 194934 واحد، على حسب لإحصاء لعام د 2014.
طوكولوسيدا
طوكولوسيدا (ب لّاتينية Tocolosida) هيّا ݣصر ديفاعي (كاسطرا) قديم كان ف مملكة موريطانية ؤ من بعد ف لإقليم رّوماني د موريطانية طّنجية. لموضع لحالي ديالها دابا معروف ب بلاد تاݣورارت ؤلا عين تاݣورارت ؤلا لݣزيرة، ؤ كاين علا واد ردم ف لجانوب ديال وليلي. طوكولوسيدا هيّا وحدة من 5 د لݣصورا ديفاعيين تّبناو باش يدافعو علا لمدينة د وليلي، ؤكانت مخدّمة ل هاد لموهيمة من 30 قبل لميلاد حتال 300 ميلادية. مي كاينين أديلّة بلي بقات مخدمة حتا ف لفترة لإسلامية.
طوكولوسيدا معروفة ف لوتايق لقديمة من تّسافيرة د أنطونينوس ؤ لجغرافيا د كلاوديوس پطوليمايوس.
1 دجنبر
1 دجنبر ؤلا نهار 1 شهر 12 هوّا نّهار نمرة 335 من تّقويم لميلادي (336 يلا كان لعام مكبّس). باقين 30 يوم من موراه تال لّخر د لعام.
1664
1664 هوّا عام مكبس ف تّقويم لڭريڭوري بدا نهار تلات ؤ سالا نهار لاربع. هوّا لعام نمرة 1664 ف لإيرا لعامة ؤ لفترة د بعد لميلاد، نمرة 64 ف لقرن 17، ؤ نمرة 5 ف لعقد ديال عوام 1660.
1664 كيوافق 1074-1075 ف تّقويم لهيجري ؤ 2614 ف تّقويم لأمازيغي ؤ 11664 ف تّقويم لهولوسيني.
الجاپون
الجاپون (ب جاپونية: 日本، كاتّنطق "نيپون" ولا "نيهون") هي دولة جزرية كاينة ف شرق آسيا. كيحدها بحر الجاپون من جيها الشرق ؤالمحيط الهادي من جيها د لغرب، ؤمجبدا 3000 كيلومتر على طول ساحل القارة من بحر أوخوتسك فالشمال حتال بحر الشينوا الشرقي ؤبحر الفلپين فلجنوب. الجاپون هي جزء من حلقة العافية ديال المحيط الهادي، ؤهاكا كولها كتضمن أرخبيل بُركاني طبقي ديال شي 6852 جزيرة بخمسة جزر رئيسية (هوكايدو، هونشو، كيوشو، شيكوكو، ؤأوكيناوا) كتشكل %97 من مساحة الدولة كلها اللي فيها 377.975 كيلومتر مربع.
الجاپون مقسمة رسميا لـ47 محافظة ؤتقليديا مقسمة لـ8 المناطق. تقريبا التولوتاين ديال تضاريس البلاد هي مناطق جبلية وغابات عامرة، ؤ قل من تمون لمساحة هي اللي تقدر تزرعها. ، ولي خلات الجاپون وحدة من اكتر الدول عامرا من ناحية ناس ؤالأكتر لمدونا لعامرا فالعالم، حيتاش كتر من %90 من ناس ديالها كايعيشو فلمناطق الحضرية. أكبر هاد لمناطق الحضرية هي المنطقة الميتروپولية اللي لبلاصة ديالها ف لعاصمة مدينة طوكيو، واللي هي أكبر وحدة فالعالم عامرة ب الناس ؤعايشين فيها 38 مليون واحد. الجاپون كاينة فالمرتبة حداش من بين أكتر الدول من حيت السكان بـ 126.2 مليون د ناس، من بينهم %97.8 من إثنية جاپونية.
الكانجي (ولا "المقاطع الشينوية") اللي كَيْكُوّْنو سمية الجاپون فـاللوغة الجاپونية كتعني "منبع الشمس"؛ فالعالم الغربي، البلاد معروفة فبعض لمرات بـالسوبريكي "البلاد ديال الشمس الطالعة". تاريخ الجاپون تميز بفترات ديال تأتر من مناطق خرة، الشينوا بالأساس، تبعاتها فترات ديال العزلة خصوصا من أوروپا الغربية.
بن صميم
بن صميم جماعة ترابية قروية كاينة ف إقليم/عمالة إيفران، جهة فاس مكناس، ساكنين فيها 6417 واحد، على حسب لإحصاء لعام 2014.
صبيطار بن صميم
وصلة=https://ar.wikipedia.org/wiki/%D9%85%D9%84%D9%81:%D9%85%D8%B3%D8%AA%D8%B4%D9%81%D9%89_%D8%A8%D9%86_%D8%B5%D9%85%D9%8A%D9%85_%D9%8A%D8%B9%D9%84%D9%88%D9%87_%D9%85%D8%B7%D8%A7%D8%B1_%D8%A5%D9%81%D8%B1%D8%A7%D9%86.jpg|تصغير|312x312بك|صبيطار بن صميم فوق منو مطار إفران وصلة=https://ar.wikipedia.org/wiki/%D9%85%D9%84%D9%81:%D9%85%D8%B3%D8%AA%D8%B4%D9%81%D9%89_%D8%A8%D9%86_%D8%B5%D9%85%D9%8A%D9%85_%D9%85%D9%86_%D8%A7%D9%84%D8%AF%D8%A7%D8%AE%D9%84.jpg|تصغير|312x312بك|صبيطار بن صميم من الداخل صبيطار بن صميم هوّ سبيطار كاين ف إقليم إفران، لي كان تّبنى من عهد لحماية لفرانساوية على لمغريب.
تاريخ
تبنى هاد الصبيطار ف العهد ديال الحماية ف منطقة مرتفعة وسط الغابة د الكروش ف زاوية بن صميم، على رتفاع 1511 متر على لبحر، وعلى مساحة ديال 35 هكتار تقريبا. تختارت هاد لبلاصة باش يتدار فيها هاد صبيطار بفضل لهوا الطبيعي والصحي ديالها، والجودة ديال الموارد الطبيعية فيها، تبنى صبيطار بعد دراسة دراها المهندس المعماري "جاك ساج" بتعاون مع المهندس "هينري روسان". بعد ما دارو وضع الساس د الصبيطار، صبيطار موريس بونجان، من بعد بدلو ليه السمية بموجب الظهير الشريف لي مأرخ ف 31 يناير 1953، لي رجعو مؤسسة عمومية سميتها المركز الاستشفائي للأطلس المتوسط. تدشن الصبيطار رسميا نهار 18 أبريل 1955 من قبل المقيم العام الفرنسي بالمغرب فرانسيس لاكوسط، والكاتب العام لإدارة الحماية بيبون موريس، والكولونيل هيبرت مدير الداخلية، والسيد ليفاسور وهو مدير عيادة، ورئيس منطقة مكناس، والكولونيل كليسكا، رئيس دائرة أزرو. بمناسبة حفل التدشين تلقاو 4 ديال المداخلات من قبل كل من الدكتور جاك كاطا مدير المستشفى، والدكتور جيورج سيكولط مدير الصحة العمومية والعائلة بالمغرب، والدكتور أوجالو مدير التطهير العمومي لي جا للمغرب باش يمثل وزير الصحة العمومية لفرانساوي. والمقيم العام لفرانساوي فالمغريب، ومن أهم ما جا فهاد الخطاب:
نفقات الدولة على هذا الصبيطار مبلغ تايتقدر ب 87.854.918 فرنك، وكان اللول من نوعو داك الوقت، ومن بين الصبيطارات الجديدة اللولة ف العالم. عام 1956 زارو الملك محمد الخامس وتفقد الصحة ديال المرضى. تبنى هاد الصبيطار على شكل حرف T، و تايضم 7 ديال طوابق، و أكثر من 400 بيت كل وحدة لاش كاتصلاح، من لبيوت د المرضى، للبيو د العمليات والجراحة والحجر الصحي، و الكوزينة وصالة د الماكلة، والقاعة د الاستقبال، ولباركينڭ و مستودع الموتى، والسينما، وسانسورات، كيف ما كان الصبيطار مجهز ب الضو و لما السخون، وتخدمات فيه أجهزة جديدة. هاد صبيطار فيه تا كنيسة و جامع ديال العبادة، و بزاف ديال المرافق الأخرى. . بعد ما ستاقل المغرب عام 1956، تكفلات بيه وزارة الصحة المغربية، وف عام 1973 تسد ف مرة، ورجعات المباني لي حداه بحال مركز للإستجمام خاص بالموظفين ديال وزارة الصحة المغربية. تعرض الصبيطار فهاد الفترة للسرقة والتخريب ديال تجهيزاته الطبية، و ف النص ديال التمانينات، تستاغل كمعسكر للتدريب د العسكر، و من بعد رجع بناية مهجورة تروج أنها مسكونة ب الجن. بررات وزارة الصحة المغربية سدان صبيطار بسبب نقصان ديال الناس لي تايموتو ب السل ف المغرب. هاد الوضع دفع بعض النشطاء ف المنطقة باش يطالبو بالحلان ديال هاد صبيطار من جديد، ولا تحويل ديالو ل ؤطيل تستافد منو الساكنة.
خديجة بنت علي بن أبي طالب
خديجة بنت علي بن أبي طالب، هي بنت علي بن أبي طالب.
جيهة د لمغريب
180px|تصغير|يسار|لجيهات دلمغريب. الجيهة هيّا تقسيم إداري من لمستوى اللول ف لمغريب. ف2015 تدار تقسيم جديد للمغريب واقف على لجيهاوية لمتقدمة واللامركازية، وتدار برنامج ديال لحوكومة باش تعطى واحد سّتيقلالية لكلّا وحدة من لجيهات ديال لمغريب. تقسمات لارض ديال لبلاد ل 12 جيهة. قبل ومن 1971 حتال 1997 لمغريب كانو فيه 7 ديال لجيهات، من موراها وفلفترة مابين 1997 و2015 كانو فيه 16 جيهة. كل جيهة عندها واحد لوالي كايعينو لماليك فمجليس ويزاري، وكايتنتاخب الرئيس ديالها فمجليس عام.
هاد لجيهات ب12 مقسمين ل13 عمالة و62 إقليم، يعني 75 تقسيم تاني. لكل واحد من ديك التقسيمات كاينين جماعات ترابية حضرية وقروية، وكاينين حتى لبلديات ولمقاطعات والدّوائر. عمالة الدار البيضا عندها ستيتناء، حيتاش مقسمة لعمالات لمقاطعات. أكبر جيهة فلمغريب من ناحية لميساحة هي جهة العيون الساقية الحمراء وأصغر وحدة هي جهة طنجة تطوان الحسيمة. من ناحية السكّان، لجيهة اللي عامرة بزاف هي جهة الدار البيضاء سطات وفيها كتر من 6 دلمليون نسمة، أمّا لجيهة اللي فيها أقل عدد ديال السكان هيا جهة الداخلة وادي الذهب تحسب فيها قل من 150 ألف دلبشار ف2014.
واد إيفران
واد إيفران جماعة ترابية قروية كاينة ف إقليم/عمالة إيفران، جهة فاس مكناس، ساكنين فيها 10805 واحد، على حسب لإحصاء لعام 2014.
لكورة (كورة)
تصغير|150px|لكورة ديال أديداس تيلستار، بانت ف 1970. بالنمط ديالها لبيض ولكحل، ولّا هاد لبالون رمز ديال الرياضة د [[كورة (سپور)|كورة.]] لكورة أولّا لبالون (بلعربية: كرة القدم، بالنݣليزية: association football ball أولّا soccer ball) هي لكورة اللي كاتخدّم ف الرياضة ديال كورة. الشكل لمكوّر ديال لبالون، لقد والتقل ديالها كايحددهوم لقانون التاني ديال لقواعد د اللعبة. معايير كتار خرين كاتحددهوم لفيفا ولجاميعات د كورة وكاتفرضهوم على لمنافسات اللي كايسيّروها.
لكواري اللولين بداو من لمعدات ولمتانة دلحيوانات، واللي كايخسرو دغيا فاش كايتضربو بزاف. جا التطوير ديال لكورة جوايه اللخر ديال لقرن 19 فاش تشارلز ݣوديير قدر يختارع التقساح ديال لاݣوم. الديزاين أولا التصميم ديال دابا (32 لوحة د لاݣوم) طورو إيݣيل نيلسن ف 1962، والتطويرات فالتيكنولوجيا د لبالون مازالين كاينين حتال دابا وكايعيطو كواري اللي عندهوم أداء مزيان. هاد التصميم ولّا قديم شي شوية، دابا كاينين دياول 24 و42 لوحدة، واللي لأداء ديالهوم ولّا مخير على اللي كان قبل من 2007.
التصميم ديال لكورة اللي فيها 20 وجه بريوس مقطّعين، واللوان لبيض ولكحل، واللي كاتسمّى أديداس تيلستار، ولّات رمز ديال الرياضة. كاينين بزاف ديال الشكال فلكواري واللي معاهوم الشوفة، الديكور ولخصايص كايختالفو.
لقياسات
تصغير|يسار|140px|كورة قديمة (فيها السيور ديال الجلد) تقصّر بيها لفينال ديال كاس لعالم د 1930.
لمصاوبة
لكواري ديال ليوم معقّدين بزاف على ديال شحال هادي. لأغلبية د لكورات ليوم فيهوم 12 وجه ديال الشكال مالين خمسة دالضلوعة، و20 وجه ديال الشكال مالين 6 دالضلوعة. لكواري لواعرين كايخدمو شكال خرين اللي كاتقرّب لكورة باش تولي على شكل مكوّر مزيان. الداخل ديالها مصاوب من واحد التجويف ديال لمطاط أولّا لاݣوم اللي كايخلّيها تݣونفلا مزيان. اللواح اللي على برّا كايكونو إما مخيّطين بلماكينة أولّا بليد أولّا ملصّقين بلكولة ومزديين بالسخونية. وباش لكورة ماتشربش لما كايتّغلّف بشي مادّة اللي كاتعزل لما أولّا دوك التقابي د لخياطة كايتزداو فلكولة.
لقد والتقل
لكورة بحساب لمعايير ديال لفيفا خاص يكون فيها مابين 68 و70 سانطيم فالدورة ، أولّا 22 سانطيم فلقطر ديالها. التقل ديال لكورة خاص يكون مابين 410 و450 ݣرام، والضغط خاص يكون مابين 0.6 و1.1 مرة ديال الضغط اللي على لبحر. هاد النوع ديال لكواري كايتسمى "لقياس 5". كاينين كواري صغار بلقياس 1، 3، و4 مديورين للصغار أولّا للونطريمة.
لمرارك ديال كورة
كاينين بزاف ديال لمرارك د لبالون على حساب لميطشان ولݣازون د التيران. كاينين لكورات ديال لونطريمة، ولكورات ديال لبوطولات ليحتيرافية، ولكورات ديال لݣازون صطيناعي.
الرمز ديال ليونيكود
الرمز ديال لبالون دكورة فليونيكود (⚽، U+26BD، SOCCER BALL) تزادت ف لمعيار دلكتابة "يونيكود". الزيادة ديال هاد الرمز جات من قتيراح ديال كارل پينتزلين ف 2008.
خالد ݣدار
خالد ݣدار (مزيود ف 9 مارس 1975 ف رّباط) صحافي ؤ رسّام كاريكاتوري مغريبي.
لحياة ؤ لكاريير
خالد ݣدار قرا لقتيصاد ف جامعة محمد لخامس ف رّباط، ؤ موراها تازواقت ف جامعة پاري 8. بدا لكاريير ديالو كا رسّام كاريكاتوري ف 1998 ف دومان ماݣازين لي تسدّات ف 2003 ب سباب كاريكاتورات كان نشرهوم على لماليك محمد سّادس، ؤ ديك سّاعة غادر لمغريب ؤ ستاقر ف فرانسا. تماك شارك ف تأسيس سّيت ديال تّريݣيل بقشيش.كوم. ف 2009 رجع ل لمغريب، ؤ خدم ف المساء ؤ أخبار اليوم.
كان مودير د تّحرير ديال مجلة بابوبي لإليكطرونية لي كانت كاتصدر ب دّاريجة، ؤ لي من بعد ولّات كاتّطبع ف لوراق، ؤ تنشرو لأعمال ديالو ف مجموعة د لمجلات ؤ جّورنالات لمغريبية ؤ لعالمية. من بين دّوريات لي كان خدم معاها كاين أخبار اليوم ، هيسپريس، دومان ماݣازين، كوريي أنطيرناسيونال، لوموند ؤ غيرهوم.
لمواجهة معا لقانون
خالد ݣدار عندو توجه حقوقي، ؤ كيحاول يدافع على لحرية د تّعبير ب لكاريكاتور، ؤ ماكيأمنش ب "لخطوط لحمرا" سوا تعلق لأمر ب طّابوّات سّياسية ؤلا دّينية.
من 2000 تال 2016 تعرّض ل 4 د لمتابعات لقضائية ف لمغريب. ف 2009 تّحكم عليه هوّا ؤ توفيق بوعشرين ب 4 سنين د لحبس معا وقف تّنفيد ؤ 50.000 درهم غرامة ل كل واحد فيهوم، ب تهمة ديال لمس ب لعائلة لملكية ؤ إهانة رّاية، ب سباب كاريكاتور صوّر فيه جّواج ديال لأمير مولاي سماعيل بن عبد الله. ف 3 يوليوز 2015، تّحكم عليه ب تلت شهور د لحبس ف قضية د سّكرة ف مكان عام كاترجع ل 2012.
جوايز
ف 2010 خدا لجايزة لعالمية ديال حرية د تّعبير ف سپانيا. ف 8 أكتوبر 2016، حصل ݣدّار على "جايزة ليمور ڤاش" Prix de l'humour vache ف فرانسا.
أدولف هيطلر
أدولف هيطلر (بلألمانية: Adolf Hitler) (تولد ف 20 أبريل 1889 ف براوناو آم إين - نتاحر ف 30 أبريل 1945 ف برلين) كان سياسي ألماني و لقايد ولمؤسس ديال لحزب د لعمًال لألماني ليشتيراكي، اللي معروف تا بسميت لحزب النازي. هيطلر حكم ألمانيا ما بين 1933 و 1945 وكانت لمناصب ديالو هي مستشار الدولة (1933 - 1945) و لقايد (فوهرر 1934 -1945). ختارتو لمجلة ديال التايم واحد ما بين 100 د الناس اللي خلاو أكبر أثر فالتاريخ د بنادم فلقرن لعشرين.
شارك هيطلر مع ألمانيا فلحرب لعالمية اللًولا وخدا عليها أوسمة. ف 1920 دخل للحزب النًازي و ولاً الشاف ديالو ف 1921. ف 1923 دار محاولة د لينقيلاب اللي مانجحاتش ودخل موراها للحبس. مورا ما خرج من لحبس لقا راسو ولاً معروف و بزاف د الناس تيشجعوه وتاتعجبهم لأفكار ديالو.
ف 1933، ربح هيطلر لينتيخابات و ولاً لمستشار د ألمانيا و دار سياسة شمولية ودكتاتورية وفاشية. ف 1939، هاجمات ألمانيا اللي حاكمها هيطلر على پًولونيا، وبدات لحرب لعالمية التانية. فاللول د لحرب، حتلات ألمانيا تقريبا أوروپا كاملة و بزاف د لأراضي فإفريقيا و آسيا، و التلت د لأراضي د ليتيحاد السوڤياتي. ولكن الدول د لحلفاء أترجع و هي اللي أتربح لحرب. من مورا ما خسرات ألمانيا لحرب، نتاحر هيطلر ومراتو نهار 30 أبريل 1945 وتحرقات لجتة ديالو فبرلين.
لأغلبية د الناس فلعالم تيعتابرو هيطلر و داكشي اللي دار خايبين وماشي أخلاقيين. تيتعتابر واحد من اللي تسببو فلموت د عدد كبير د الناس مدنيين و عسكر فلوقت د لحرب لعالمية التانية.
3 دجنبر
3 دجنبر ؤلا نهار 3 شهر 12 هوّا نّهار نمرة 337 من تّقويم لميلادي (338 يلا كان لعام مكبّس). باقين 28 يوم من موراه تال لّخر د لعام.
عزيزة جلال
عزيزة جلال (15 دجنبر 1958، مكناس - ) هي مغنية مغريبية كاتغني بلعربية لفوصحة ولمصرية.
لكاريير
عزيزة جلال هي أيقونة فنّية ديال لمغريب، ودابا كاتعيش فالسعودية وعندها جنسية تمّا. قبل الزواج والشوهرة، قرات عزيزة لفن ولموسيقى فمكناس. شاركات فواحد لبرنامج ديال لغنا سميتو "مواهيب" ودارو لفنان عبد النبي الجيراري ف1975. غنّات عزيزة جلال فهاد لمنافسة أغاني ديال الطرب لعربي بحال دياول شادية وأسمهان.
ما بين 1975 و1985، ولّات عزيزة جلال مغنية ديال لأغاني لكلاسيكية اللي معروفة بزّاف، هادشي قبل ماتزوّج من راجل سعودي. كان معروف عليها باللي هي لمغنية اللي كانت ݣاع كاتعجب لماليك لحسن التاني، وكانت ديما كاتبان فالتلفازة لمغريبية ولمناسبات اللي كانت كاتنضمها الدولة وكانت كاتغنّي بزّاف لأغاني لوطنية، ولأغاني دلقومية لعربية ولإسلامية.
التقاعود فعمر 26
ف1985 قرّرات عزيزة جلال باش تغادر لواجيهة لفنية. تزوجات هاد السيدة واحد رجل دلأعمال سعودي اللي عطاها الحق باش تقرر واش تبقى ولّا تمشي من الساحة لفنية. قالت باللي مافكراتش فيها بزّاف وقررات ما تبقاش تغنّي. قالت باللي ماكانتش ندمانة على لقرار اللي خدات. لقرار دغيا سالا لمكانة ديالها فالصيناعة دلموسيقى، الشي اللي خلا لجمهور ديالها يتقلق، حيتاش كان عارف باللي كون بثات، كانت غاتزيد بزّاف للأغاني دياولها اللي كانت أصلا زوينة.
الرجوع ف2019
فنهار 22 ماي 2019 دارت عزيزة جلال مفاجئة للعالم لعربي. كان هاداك هو النهار اللي لمغاربة ولمعجبين من لعالم لعربي تلاقاو فيه لفنانة عزيزة جلال، اللي كانت غايبة على الساحة لفنية لكتر من 34 عام. لمغنية دارت أول ضهور ليها من 1985 فواحد لبرنامج ديال إم بي سي سميتو "لقاء من الصفر".
رجعات عزيزة جلال للمنصات ف26 دجنبر 2019 فشتاء طنطورة، وهو مهرجان فالسعودية. بدات السهرة ديالها مع لعشرة دالليل. الناس عجبهوم لحال حيتاش أجيال كانت كاتستمتع بالصوت ولأغاني ديالها. داك النهار شكرات لجمهور ديالها وݣالت: "شكرا حيتاش جيتو تشوفوني من مورا غياب كبير. ماعمّركوم كنت بعيدة عليكوم، كنتو ديما فقلبي. أنا رجعت ليكوم حيتاش نتوما اللي بغيتوني. قررت نرجع باش نشارك فلحفلات اللي غادي تدار فبلادنا."
هيليوسفير
تصغير|دياݣرام ديال لهيليوسفير كيما كايسافر ف لمجال بين نّجمي لمحيط. لهيليوسفير هي منطقة ف لفضاء كاتشبه ل لفقاعة ودايرا علا ومصايبة من عند شمش. ف لفيزيك د لپلازما، هي تّجويف لي كاتشكلو شمش فلوسط بين نّجمي لمحيط. "لفقاعة" ديال لهيليوسفير كاتنفخ ب ستيمرار ب لپلازما لي جايا من شمش ولي معروفة ب رّيح شمسية.
إقليم لعيون
إقليم العيون (بلأمازيغية: ⵜⴰⵎⵏⴱⴰⴹⵜ ⵏ ⵍⵄⵢⵓⵏ، بالنݣليزية: Laayoune Province) هو إقليم من لأقاليم التنين وستين اللي كاينين فلمغريب من مورا التقسيم اللي تدار ف2015. هاد لإقليم كاين ف جيهة العيون الساقية الحمراء ولعاصيمة ديالو هي لعيون. كاينين جماعات حضرية بحال لمرصى وجماعات قروية بحال الدشيرة وفم لواد وبوݣراع. عدد السكان ديال لإقليم على حساب لإحصاء ديال 2014 هو 238,096 مفرقين على 53,561 فاميلة، ولميساحة ديالو هي 34,139 كم².
التقسيم والسكان ديال لإقليم
فإقليم لعيون كاينين 2 ديال لجماعات الترابية لحضرية و 3 ديال لجماعات لقروية.
1672
1672 هوّا عام مكبس ف تّقويم لڭريڭوري بدا نهار جمعة ؤ سالا نهار سبت. هوّا لعام نمرة 1672 ف لإيرا لعامة ؤ لفترة د بعد لميلاد، نمرة 72 ف لقرن 17، ؤ نمرة 3 ف لعقد ديال عوام 1670.
1672 كيوافق 1082-1083 ف تّقويم لهيجري ؤ 2622 ف تّقويم لأمازيغي ؤ 11672 ف تّقويم لهولوسيني.
بابوبي
بابوبي مجلة مغريبية ديال لكاريكاتور كانت كاتصدر ب دّاريجة على شكل سيت د لويب ف 2012. موراها تسدّ سّيت ل أسباب مادية، ؤ رجع ف 2016 كا مجلة ورقية سيمانية. لمؤسس ؤ لمودير د تّحرير ديالو هوّا خالد ݣدار.
تّوجه د لمجلة
بابوبي عرّفات راسها ب هاد شّكل ف سيت ويب ديالها: بابوبي هاد المرة فالنت ماشي غير موقع إلكتروني، بابوبي جريدة إلكترونية ساخرة بالمعقول، غتشوفونا كل نهار وكل ساعة وغتبعو معنا الخبر بطريقة ساخرة.
بابوبي فالويب كترفع شعار السخرية بالمعقول، يعني كل المواضيع من السياسة حتى للاقتصاد والفن والرياضة والثقافة واخة تكون معقولة، بالرسم الصحفي بالكاريكاتير وبالمقالة الساخرة، حنا غنتريݣلو عليها وغادي نسخرو منها، ومن أي حاجة ممكن تبان ليكم جدية ومعقولة، حيت خط التحرير ديالنا هو النقد والسخرية والغاية ديالنا هي مغرب متسامح مختلف وفيه بزاف ديال الأصوات اللي ميمكنشي نهمشوها، خط التحرير ديالنا أيضا هو الضحك، نضحكو على المواضيع كاملة ونضحكو حتى على راسنا، ربما نقدرو نتعلمو كاملين كيفاش السخرية ممكن تكون رد على بزاف ديال التخربيق اللي غادي فهاد البلاد بلا حسيب بلا رقيب..
بابوبي فالويب ماشي غير رسومات و كاريكاتيرات و خبيرات ولا سكوپات ، بابوبي فالويب فيديوهات پودكاستر ميكرو طروطوار، وبزاف ديال المواد بالصورة والفيديو وحنا عوالين على التفاعل ديالكم والإنتقادات ديالكم حتى هي، وإذا ضحكتو علينا غتكونو فهمتو أشنو هي بابوبي.
بابوبي مجموعة من الرسامين الصحفيين والصحفيين اللي ماشي رسامين، اتفقو باش يغيرو شوية فهاد الضومين اللي بدا يموت بسبب قلة الإبداع، هاد الصحفيين والرسامين عوالين عليكم، كونو معاهم وتبعو المسيرة، الكاريكاتير هو المرآة ديال هاد المجتمع اللي كلشي كيتخبا منها.
الجعافرة
الجعافرة جماعة ترابية قروية كاينة ف إقليم الرحامنة، جهة مراكش آسفي، ساكنين فيها 10896 واحد، على حسب لإحصاء لعام 2014.
محمد مرسي
محمد محمد مرسي عيسى لعياط، لمعروف ب محمد مرسي (تولد ف 8 غشت 1951 ف لعدوة، مات ف 17 يونيو 2019 ف حبس طرة) كان سياسي و أستاذ جامعي مهندس مصري، و كان هو الرايس لخامس د مصر (من يونيو 2012 ل يوليوز 2013). تحيّد مرسي من لحكيم ف 2013 من مورا لينقيلاب لعسكري اللي دارو عليه عبد لفتاح السيسي، اللي ولاّ رئيس موراه.
مرسي كان داخل مع لإخوان لمسلمين، و كان هو الرئيس د لحزب د لعدالة و لحرية (اللي تأسس مورا التورة د مصر د 2011). من مورا ما تحيد من الرئاسة، تعتاقل مرسي وتحاكم ببزاف د التهم منها "لمعاونة مع قطر ولحركة د حماس ضد لأمن د لبلاد" و "التخراج د أسرار د لأمن". بقا مقبوط تا مات نهار 17 يونيو 2019، ملّي كان باقي تيتحاكم و سخف ف وسط لمحكمة.
ميسوري
تاريخ
لمنطقة د ميسوري كانت تستعمرات من فرانسا و صبانيا ؤ هيا طرف من صفقة شرا تاع لويزيانا، منين شرات ميريكان 529,911,681 أكر من فرانسا ف عام 1803 بتمن 15 مليون دولار ميريكاني. ولات ميسوري طرف من ميريكان ف 10 غشت 1821، و هي لولاية نمرة 24.
0
لأصل د لكلمة
كلمة زيرو جات من لفرانساوية ، لي جات من طّاليانية ، لي جات من لڤينيسية لموقابيل ديال طّاليانية ، لي أصلها من لعربية صِفْر. كلمة صِفْر ف لعربية لقديمة كانت كاتعني والو، ؤ تطرجمات حرفيا من سّانسكريتية śūnya لي كانت مخدمة ف لهند. هاد زّيرو لهندي يقدر يكون لأصل ديالو يوناني بابيلي، من لحرف لّول ؤميكرون ο ف كلمة οὐδὲν (والو) لي تقدر تكون تخادت من رّمز ديال "والو" ف سّيستيم لفلكي د لكتبة ديال لبابيليين.
سيدي لمخفي (إيفران)
سيدي لمخفي جماعة ترابية قروية كاينة ف إقليم/عمالة إيفران، جهة فاس مكناس، ساكنين فيها 16709 واحد، على حسب لإحصاء لعام 2014.
محمد بن البشير بوسلام
محمد بن البشير بوسلام (مزيود ف 1948 ف أسفي) باحت ؤ كاتب مغريبي. شاد ليسونص ف تّاريخ و ديپلوم د لميتريز من كلية د الأداب و لعولوم لإنسانية ف رّباط، و خدا دّوكتورا من نفس لكلية. خدم ف مديرية لمناهج ف وزارة تّربية لوطنية.
أكتر مانݣات تباعو
ليستة ديال أكتر مانݣات تباعو مقتاصرة عل لمانݣا جّاپونية صافي ؤ ماشي لمانهوا لكورية ؤلا لمانݣا لّي صادرة ب نّݣليزية. هاد لّيستة ماشي تابتة ؤ تقدر تبدل فيها ف حالة يلا طرا شي تغيير.
أزرو
أزرو (ب لأمازيغية ⴰⵥⵔⵓ) مدينة فلمغريب، جات فجبل، بعيدة عن لجانوب ديال فاس ب89 كم ؤ ب68 كم عن مدينة مكناس، هي وحدة من لمدون ديال إقليم إيفران، ف جيهة ديال فاس مكناس، الناس ديالها واصلين ل54.289 بنادم على حساب لإحصاء ديال 2014 زيادة ديال ناس فلمدينة، خلاها تعرف تا زيادة فلبني، و أهلها باش تلعـب دور مهـم فلاقتصاد وثقافة ديال لمنطقـة.
سّمية
أزرو كلمة بالغة الأمازيغية و كاتعني لحجرة، تسمات بحال هكا حيت كاينة وسط منها حجرة كبيرة سميتها أقشمير.
تّاريخ
أزرو تدكرات ل لمرة لّولة ف تّاريخ ف برية صيفطها لبرطقيزي فيرناو طاڤييرا ل لماليك د لبرطقيز مانويل لّول ف ماي 1518. طاڤييرا ݣال ف بريتو بلي أزرو كانت ڤيلاج جديد بناه أحمد لعرج سّعدي خو سّلطان محمد شّيخ سّعدي. تّوارخي لمغريبي أحمد بن خالد الناصري كان كتب بلي تأسيس لمدينة د أزرو تايرجع ل لعهد ديال سّلطان إسماعيل بن الشريف عام 1095هـ/1684م، و تعاودات تبنات لمدينة ف لعهد ديال سّلطان لحسن الأوّل عام 1305هـ/1888م، لي بنى ف لمدينة جامع ديال لحسن اللول، لي مزال خدام تال ليوم.
تنمية
تصغير|361x361بك|جامع الحسن لأول فأزرو لموقيع ديال مدينة أزرو وتاريـخ ديالها ولجغرافيا ديالها، خلاوها بلاصة مرشحـة لتنميـة فهاد لمنطقة، هذا علاش درات فيها جامعة الأخوين "مركـز أزرو للخـدمـات الاجتماعية المحليـة" عام 2002، لي تايكون شباب ديال لمدينة باش يلقاو خدمة.
سياحة
تصغير|269x269بك|حي لقشلة فأزرو لمنطقة ديال أزرو معروفة بطبيعة ديالها، تالقاو وسط لمدينة مثلا حجرة كبيرة سميتها أقشمير، و فنواحي ديال لمدينة كانية شجرة كبيرة ديال الأرز معروفة سميتها ( أرزݣورو)، كيف ما معروفة بلقرودة ديال لأطلس "زعطوط".كاين بزاف ديال لبني لي عندو قيمة هندسية كبيرة، بحال، لمركـز ديال أزرو دلخدمات لاجتماعية لمحليـة لي تابـع لجامعـة الأخويـن، و ليسي طـارق بن زيـاد. كيف ما معروفة هاد لمدينة بلقرمود، خصيصا لقرمود لخضر، لي عندو هندسة بحال الهرم فسطوحة، كيف ما معروفة هاد لمدينة بتربية ديال لحوت دلما لحلو فأحواض خاصة، و فيها جامع كبير لي هو جامع النور، لي جا فصونطر ديال لمدينة و ضايرة بيه جردة كبيرة، و قريب ليه كاين جامع ديال لحسن لأول لي عندو قيمة تاريخية.
لأرز د لأطلس: أزرو معروفة بشجر ديال لأرز، لي تايعيش فيه زعطوط، و هو شجر خضر لعام كامل، محسوب على لمنتزه لوطني ديال إفران، تايجيو ليه سياح من كل بلاصة، هاد لغابة لي تاطل على مدينة أزرو فيها بزاف دلحيوانات أخرين بحال لحلوف، سنجاب، تعلب، و بزاف دلأنواع ديال طيور.
تلج: تايطيح خير ربي ديال ثلج فأزرو فوقت شتاء، و كاتروج الحركة فلمحطات ديال سكي لي قراب لأزرو، هاد ثلج تايغدي بزاف ديال لعيون و ضايات لي قراب لأزرو، و تايعطيوها قيمة سياحية كبيرة، خصوصا أم لمدينة عندها بنية تحتية مزيانة كاتخليها تستقبل سياح. تصغير|344x344بك|[[جامع النور فأزرو]] لهندسة دلبني: أزرو معروفة بلقرمود لخضر بحال لي فجامع ديال النور لي هو أكبر معلمة فلمدينة، و عندو ساحة كبيرة وسط لمدينة سميتها ساحة محمد الخامس. كاين تا مجمـع صناعـة تقليديـة، ولمركب رياضـي، ولخزانة لبلدية، ودار طالبة، ومركـز أزرو للخدمـات الاجتماعية، و لمركز ثقافي، وإدارة المنتزه لوطني ديال إفران، كولها بنايات متميزة بلفقرمود، كاتعطي لمدينة هويتها. تانلقاو من جهة أخرى دار الحوت لي مختصة فتربية ديال ترويت، و 3 ديال ليسيات، و 3 ديال لكوليجات. وسط لمدينة كانية سويقة لي كياتعتابر أكبر مركز تجاري دائم فلمدنية. أمن أكبر وأقدم لمعالم فلمدينة ليسي طارق بن زياد، لي عندة شهرة كبيرة..
ثقافة ورياضة: كاينة دار شبـاب ولخزانـة لبلديـة ولمركـب لإجتماعـي التربـوي الريـاضـي ولمخيمات ولابيسين و دار ثقـافـة و لمركـب الثقافـي. تانلقاو عاود لمهرجـان سينمائـي دلفيلـم لقصيـر، مهرجـان “إكـتـــل” فشعر. “مهرجـان الصخـرة الوطنـي للشعـر”. كاني فأزرو متحف كبير و فضاء ديال ذاكرة التاريخية للمقاومة والتحرير أمير الأطلس.
أناس السدراتي
أناس السدراتي ( بلأمازيغية: ⴰⵏⴰⵙ ⵙⴷⵕⴰⵜⵉ- تولد ف 20 أكتوبر 1989 ف سلا) هو مهندس اتصالات ومدير مشاريع و بودكاسطر وويكيپيدي مغريبي وواحد من لمؤسسين د ويكيميديا لمغريب و ويكيپيديا بالدارجة ومن الناس اللي حطًوا لقواعد ديالها وكتبو فيها بزاف د لمقالات. أناس هو أول مغريبي خدم مع لمؤسسة د ويكيميديا ، و داكشي ف مارس 2019، ملًي خدم منسق ستراتيجي ديال ستراتيجية ويكيميديا 2030 بلعربية.
حياتو
تولد أناس السدراتي نهار 20 أكتوبر 1989 ف سلا. هو لكبير ما بين تلاتة د لخًوت. كبر فمدينتو و قرا ما بينها و بين الرباط فين قرا فالثانوية د مولاي يوسف فشعبة لعلوم الرياضية ب. خدا أناس لباك على 16 لعام وكمُل لأقسام التحضيرية د مدارس لمهندسين (لپريپا) فالرباط، و نجح فلمباراة ديال ل-مين ف 2008، اللي دخًلاتو للمدراسة د طيليكوم پاري. من مورا عاماين ف باريز مشا أناس للسويد و دار ديبلوم مزدوج مع لمعهد لملكي ف سطوكهولم، و ف 2012 خدا جوج ديبلومات د مهندس دولة، واحد من فرانسا ، والتاني من السويد. من بعد ما تخرًج، خدم أناس فشراكات د الطكنولوجيا، منها شركات د لخدمات و فاعلين د لإتصالات، فبزاف د لأدوار منها أدوار تقنية و إدارة لمشاريع. ف 2016، بلموازاة مع لخدمة ديالو بدا دكتورا على لحكامة و لأمن د انترنت لحوايج و لبلوكشيين. ف 2018 كان واحد من لممثلين د إفريقيا فمجموعات لخدمة د ستراتيجية لعالمية د ويكيميديا 2030 (مجموعة المرافعة) ، و ف 2019 خدم مع لمؤسسة د ويكيميديا منسق ديال الستراتيجية ديالها بلعربية. دخل أناس لعالم د ويكيپيديا ف 2013، و كتب فاللول ف ويكيپيديا بلعربية و لينكليزية، و شارك فبزاف د لمؤتمرات إقليمية و عالمية عرًفاتو كتر على لحركة. ف أكتوبر 2015، أسس هو و رضا بنخضرة و سماعيل زنيبر لمجموعة د ويكيميديا لمغريب ، اللي نضمات مؤتمر ويكي عربية 2019 ف مراكش. ف 2020، كان من لمؤسسين د ويكيپيديا بالدارجة، ومن الناس اللي وجدولها من اللول. هو دابا واحد من لمديرين ديالها.
التطوير د لمحتوى لمغريبي
أناس خدم على بزاف د لمواضيع عندها علاقة بلمغريب و اللغات ديالو فانترنت، منها ورقة بحثية على تيفيناغ فانترنت ، أطروحة على لوضع د يوتوب ف لمغريب ، ورقة بحثية على لوضع د ويكيپيديا بالدارجة. من غير لأبحاث شارك أناس فبزاف د لمؤتمرات د ويكيميديا فلعالم و دار فيها عروض على مواضيع بحال ويكيپيديا لمهضورة والتقوية د لمحتوى لمحلي و التطوير د ويكيپيديا لأمازيغية. أناس عندو بودكاسط بالدارجة سميتو علاش و كيفاش، تيبسط فيه بزاف د لمفاهيم د لحياة و تيعطي ليها بعد فلسفي باش الناس يتعمقو فيها كتر.
شمش
شّمش (الرمز: 16px|☉) هي نّجمة لي لوسط ديال لمجموعة شّمسية. هي واحد لفلكة تقريبا مثالية د لپلازما سخونة. فلداخل ديالها كاين حركة لحمل لحراري لي كاتولد مجال مغناطيسي على طريق عملية دّينامو. حتا لدبا هي أهم مصدر د طّاقة ديال لحياة ف لأرض. لقطر ديالها تقريبا هو 1.39 مليون كيلومتر، أولا 109 ديال لأقطار ديال لأرض. لكتلة ديالها تقريبا هي 330،000 مرة لكتلة د لأرض. لكتلة ديالها كاتمتل 99.86% ديال لكتلة د لمجموعة شّمسية.
لخصائص لعامّة
شّمش هي نجمة د نّسق لأساسي من نوع-G لّي كاتشكل تقريبا 99.86% ديال لكتلة ديال لمجموعة شّمسية. شّمش عندها قدر مطلق ديال +4.83، مقدّر تكون كايضوّي كتر من 85% ديال نّجوم ديال درب تّبانة، ولّي لأغلبية ديلهم أقزام حمرا. شّمش داخل ف لجمهرة I، ولا نجمة عامرة ب لعناصر تّقيلة. تّشكيل ديال شّمش يقد يكون تفعّل ب موجات صدمية من وحدة ولا بزاف د سوپرنوڤات. هاتشي ممكن يتقتارح من لوفرة ديال لعناصر تّقيلة ف نّظام شّمسي، بحال دّهب ولا ليورانيوم، ب لمقارنة مع لوفرة د هاد لمعادن ف لّي كايتسمى لجمهرة II، ولي هي نّجوم لي قليلة فيها لمعادن تّقيلة. تقدر تكون لعناصر تّقيلة نتجات من تفاعلات نووية كاتمص لحرارة منين كان شي سوپرنوڤا كايتصايب، أولا ب تّحول من لمتصاص د نّيوترونات داخل شي نجمة كبيرة من لجيل ثّاني.
الجعيدات
الجعيدات جماعة ترابية قروية كاينة ف إقليم الرحامنة، جهة مراكش آسفي، ساكنين فيها 12296 واحد، على حسب لإحصاء لعام 2014.
ابتسام تسكت
ابتسام تسكت (3 أكتوبر 1992، فاس - ) هي مغنية وكتّابة دلأغاني مغريبية اللي تشهارات حيتاش شاركات فلموسم التاني ديال "عرب آيدول" ولموسم لعاشر ديال "صطار أكاديمي لعربي". أول أغنية ديالها هي "ندير مابغيت" اللي خرجاتها فشتنبر 2014.